CELEX: 22009D0090
Language: el
Date: 2009-07-03 00:00:00
Title: Απόφαση της Μεικτής Επιτροπής του ΕΟΧ αριθ. 90/2009, της 3ης Ιουλίου 2009 , για την τροποποίηση του πρωτοκόλλου 30 της συμφωνίας για τον ΕΟΧ όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής

22.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 277/43
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 90/2009
   της 3ης Ιουλίου 2009
   για την τροποποίηση του πρωτοκόλλου 30 της συμφωνίας για τον ΕΟΧ όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα εξής:
   
               (1)
            
            
               Το πρωτόκολλο 30 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 75/2008 της 6ης Ιουνίου 2008 (1).
            
         
               (2)
            
            
               Ο εκσυγχρονισμός των ευρωπαϊκών στατιστικών επιχειρήσεων και εμπορίου θα πρέπει να βασίζεται στην απόφαση αριθ. 1297/2008/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, περί προγράμματος εκσυγχρονισμού των ευρωπαϊκών στατιστικών επιχειρήσεων και εμπορίου (MEETS) (2).
            
         
               (3)
            
            
               Κατά συνέπεια, το πρωτόκολλο 30 της συμφωνίας θα πρέπει να τροποποιηθεί ώστε να καταστεί δυνατή η εν λόγω επέκταση της συνεργασίας από 1ης Ιανουαρίου 2009,
            
         ΑΠΟΦΑΣΙΖΕΙ:
   Άρθρο 1
   Προστίθεται το ακόλουθο άρθρο στο πρωτόκολλο 30 της συμφωνίας:
   
      «Άρθρο 4
      Εκσυγχρονισμός των ευρωπαϊκών στατιστικών επιχειρήσεων και εμπορίου (MEETS)
      1.   Τα κράτη της ΕΖΕΣ συμμετέχουν, από 1ης Ιανουαρίου 2009, στα κοινοτικά προγράμματα και τις δράσεις που αναφέρονται στην παράγραφο 4.
      2.   Οι στόχοι 1, 2 και 3 και οι σχετικές δράσεις των ετήσιων προγραμμάτων εργασίας που ενέκρινε η Επιτροπή σύμφωνα με την απόφαση του Κοινοβουλίου και του Συμβουλίου που αναφέρεται στην παράγραφο 4 θεωρούνται σημαντικές για τη στατιστική συνεργασία του ΕΟΧ, είναι δε δυνατή η πλήρης συμμετοχή των κρατών της ΕΖΕΣ σε αυτές.
      3.   Από την 1η Ιανουαρίου 2009, τα κράτη της ΕΖΕΣ καταβάλλουν χρηματοδοτική συνεισφορά σύμφωνα με το άρθρο 82 παράγραφος 1 στοιχείο α) της συμφωνίας και τους χρηματοδοτικούς κανονισμούς, η οποία αντιστοιχεί στο 75 % του ποσού που αναφέρεται στα κονδύλια 29 02 04 και 29 01 04 04 (Εκσυγχρονισμός των ευρωπαϊκών στατιστικών επιχειρήσεων και εμπορίου) του κοινοτικού προϋπολογισμού.
      4.   Η ακόλουθη κοινοτική πράξη αποτελεί αντικείμενο του παρόντος άρθρου:
      
                  —
               
               
                  
                     32008 D 1297: Απόφαση αριθ. 1297/2008/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, περί προγράμματος εκσυγχρονισμού των ευρωπαϊκών στατιστικών επιχειρήσεων και εμπορίου (MEETS) (ΕΕ L 340 της 19.12.2008, σ. 76).».
               
            
   Άρθρο 2
   Η παρούσα απόφαση αρχίζει να ισχύει την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (3).
   Εφαρμόζεται από την 1η Ιανουαρίου 2009.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 3 Ιουλίου 2009.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
         
      
   
   
      (1)  ΕΕ L 257 της 25.9.2008, σ. 41.
   
      (2)  ΕΕ L 340 της 19.12.2008, σ. 76.
   
      (3)  Δεν αναφέρονται συνταγματικές απαιτήσεις.